**Kedves Diáktársak!**

Szeretném Madách Imréről alkotott álláspontom közvetíteni felétek, hogy Madách miért lehetett a magyar irodalom egyik legkiemelkedőbb alakja. Írói próbálkozásaival korán jelentkezett, mindössze 17 éves volt, mikor megjelent első és egyetlen verseskötete a *Lantvirágok*. Ebben 26 költemény található. Szerintem ez hatalmas dolog, hiszen nem sok velünk egykorú lenne képes ilyen nagyszerű munkát kiadni a kezéből. Rengeteg remek művet írt, de a legfontosabbak:

* Lantvirágok
* Mária királynő
* Férfi és nő
* Csák végnapjai
* Vadrózsák
* Az ember tragédiája
* A civilizátor
* Mózes
* Tündérálom

A fent említettek közül a legismertebb *Az ember tragédiája,* ami átütő sikert aratott már Madách korában is és ma is játsszák színpadi darabként.

Madách legelőször Arany János kortárs író véleményét kérdezte a műről, aki „olcsó *Faust* utánzat”-nak nevezte, mivel mindkettő költemény úgy kezdődik, hogy Isten és Lucifer veszekednek egymással. Később Arany újra elolvasta Madách drámáját, másodjára már zseniálisnak tartotta és elismerte Madách Imre tehetségét.

Eötvös József így ír levelében Madáchról: „Hosszú távollétem miatt mindenben elmaradva, sokkal inkább el vagyok foglalva, semhogy e fordítást - mit oly szívesen tennék - jeles műveddel öszvevessem, s így a fordítónak kívánatja szerént inkább azonnal elküldöm munkáját, melyről náladnál jobban úgy sem ítélhetne senki.”

Jókai Mór kortárs író versében ezt fogalmazta meg: „Madách Imre azon nagy tehetségek közé tartozott, akik miután erejük egész nagyságában megmutatták magukat legelső föltűnésök alkalmával, onnan egyszerre letűntek, a kortársakra hagyva a fájdalmas tépelődést: mivé lehettek volna egykor?”

Rendezői vélemény Szikora Jánostól: „Ez a mű különleges adottságokat igényel: kitüntetett közfigyelmet (az új Nemzeti megnyitása), valamint nagy és jó színházi apparátust”

Szarvas József színész Ádám szerepében: „Életem egyik legmeghatározóbb élménye volt!”

Hevesi Sándor: „Madách költeménye bibliája a Nemzeti Színháznak; amelyet örökké forgat, amelyből mindig tanul, amelyet sohasem fog teljesen kitanulni.”

A magyar dráma napja is Madáchnak állít emléket. A darab ősbemutatója 1883. szeptember 21-én volt. Az eredeti szöveget lecsökkentve is négy órát vett igénybe a Tragédia előadása.

Madách Imre már nem érte meg, hogy darabját a színpadon lássa, mert 1864. október 5-én meghalt.

A mai kor ifjúsága is élvezheti a darab mondanivalóját, mert látványtechnikában, digitalizált megoldásokkal, interaktív beállításokkal közelebb kerül korosztályunkhoz a mondanivalója.